Pielikums Nr.1

Būvniecības ieceres “22. vilces apakšstacijas elektroiekārtu un ēkas demontāža un jaunas apakšstacijas izbūve Kooperatīva ielā 18B, Rīgā” projektēšana un autoruzraudzība

PROJEKTĒŠANAS UZDEVUMS

|  |  |  |
| --- | --- | --- |
| **I** | **Būvniecības ierosinātājs** | |
|  | Rīgas pašvaldības sabiedrība ar ierobežotu atbildību “Rīgas satiksme” (turpmāk – Pasūtītājs) | |
| **II** | **Būvniecības ieceres dokumentācijas izstrādes nepieciešamības pamatojums** | |
|  | Pasūtījums tiek veikts ar mērķi izveidot zemās grīdas tramvaja (ZGT) Škoda 15T tehniskajām prasībām piemērotu un drošu elektroapgādes shēmu ar efektīvu rezervēšanas iespēju, izbūvējot jaunu apakšstacijas ēku ar nepieciešamajām elektroiekārtām esošās demontējamās apakšstacijas vietā. | |
| **III** | **Vispārīgas ziņas par būvniecības ieceri** | |
|  | Objekta nosaukums: | Esošās 22. apakšstacijas demontāža un jaunas apakšstacijas izbūve Kooperatīva ielā 18B, Rīgā |
| Objekta adrese: | Rīga, Kooperatīva ielā 18B, kadastra apzīmējums 01000800023001 |
| Būvniecības veids: | Demontāža, jauna būvniecība |
| Būves grupa: | Nosakāma projektēšanas gaitā |
| Galvenais būves lietošanas veids: | Nosakāms projektēšanas gaitā |
| **IV** | **Būvniecības ieceres mērķis, dokumentācijas izstrādes nosacījumi un saskaņošanas prasības** | |
| 1. | Lai palielinātu sabiedriskā transporta lietotāju skaitu, kas izmantotu videi draudzīgu sabiedrisko transportu, vienlaikus mazinot sastrēgumus un privātā autotransporta ietekmi uz vidi un gaisa kvalitāti, nepieciešams uzlabot pārvietošanās pieredzi sabiedriskajā transportā, nodrošinot iespēju pasažieriem pārvietoties modernā, mūsdienu kvalitātes standartiem un vides pieejamības prasībām atbilstošā sabiedriskajā transportlīdzeklī, kā arī padarīt tramvaja satiksmi ātrāku un efektīvāku. Mērķa sasniegšanai jāparedz tādu pasākumu īstenošana, kas nodrošinātu zemās grīdas tramvaju kustību, paredzot būvprojekta dokumentācijas izstrādi energoapgādes objektu atjaunošanai, pārbūvei un jaunbūvei. | |
| 2. | Projektēšanas robežas:   * Rīga, 22. apakšstacijas ēka Kooperatīva ielā 18B un zemesgabala teritorija, kurā izvietot 10/0,4 kV AC un 0,6 kV DC trases elektrokabeļu izvadu pievienojumiem jaunbūvējamai apakšstacijai. * 0,4 kV pašpatēriņa pieslēgums, atbilstoši AS “Sadales tīkls” tehniskajiem noteikumiem (pieprasa būvprojektētājs).   Projektēšanas robežas jāprecizē projektēšanas sākuma stadijā, pamatojoties uz iespējamām izmaiņām tehniskajā risinājumā, topogrāfiju, īpašumtiesībām, inženiertīklu izvietojumu un to aizsardzības zonām, saņemto tehnisko un īpašo noteikumu prasībām, kā arī līdzīgiem nosacījumiem, kurus nav iespējams paredzēt bez padziļinātas priekšizpētes. | |
| 3. | Būvprojekta izstrādātājs (turpmāk – Izpildītājs) izstrādā būvniecības ieceres dokumentāciju (turpmāk – BID) tādā sastāvā un apjomā, kāds nepieciešams sekmīgai būvniecības ieceres īstenošanai, ievērojot normatīvo aktu prasības, projektēšanas uzdevuma nosacījumus un tehniskās prasības būvniecības ieceres risinājumu izstrādei. Izpildītājs BID iesniedz Rīgas valstspilsētas pašvaldības Pilsētas attīstības departamentā, kas Rīgas pilsētā pilda būvvaldes funkciju (turpmāk – Būvvalde), ievērojot normatīvajos aktos noteikto saskaņošanas kārtību.  Atsevišķs būvprojekts izstrādājams, pamatojoties uz AS “Sadales tīkls” izsniegtajiem tehniskajiem noteikumiem (pieprasa būvprojektētājs) par 0,4 kV pašpatēriņa pieslēgumu projektējamai apakšstacijai. Indikatīvs AS “Sadales tīkls” projektēšanas uzdevums pievienots pielikumā Nr. 3. AS “Sadales tīkls” sadaļas būvprojekta izstrādātāju kvalifikācijai jāatbilst AS “Sadales tīkls” tehniskajos noteikumos izvirzītajām prasībām.  Izpildītājs izstrādā būvprojekta dokumentāciju, ievērojot normatīvo aktu prasības, projektēšanas uzdevuma nosacījumus attiecīgajai iecerei, tehnisko un īpašo noteikumu prasības, būvatļaujas projektēšanas nosacījumus un citas ieinteresēto personu un organizāciju prasības, ciktāl tās attiecas uz būvniecības ieceres mērķa sasniegšanu. Izpildītājs veic būvprojekta dokumentācijas saskaņošanu un saņem Būvvaldes akceptu normatīvajos aktos noteiktajā kārtībā.  BID iesniegšana un saskaņošana normatīvajos aktos noteiktajā kārtībā organizējama, izmantojot Būvniecības informācijas sistēmu. | |
| 4. | Izstrādājot BID, Izpildītājs ievēro Būvniecības likuma 4. panta prasības, kas nosaka, ka būvniecībā (projektēšanā un būvdarbos) tiek ievēroti šādi principi:   * 1. arhitektoniskās kvalitātes princips, saskaņā ar kuru būves projektē, līdzsvarojot būvniecības funkcionālos, estētiskos, sociālos, kultūrvēsturiskos, tehnoloģiskos un ekonomiskos aspektus, kā arī būvniecības ierosinātāja un sabiedrības intereses, dabas vai pilsētas ainavas individuālo identitāti izceļot un organiski iekļaujot kultūrvidē, tādējādi to bagātinot un veidojot kvalitatīvu dzīves telpu;   2. inženiertehniskās kvalitātes princips, saskaņā ar kuru būves inženiertehniskais risinājums ir lietošanai drošs, kā arī ekonomiski un tehnoloģiski efektīvs;   3. atklātības princips, saskaņā ar kuru būvniecības process ir atklāts, sabiedrība tiek informēta par paredzamo būvniecību un saistībā ar to pieņemtajiem lēmumiem;   4. sabiedrības līdzdalības princips, saskaņā ar kuru šajā likumā noteiktajos gadījumos tiek nodrošināta būvniecības ieceres publiska apspriešana;   5. ilgtspējīgas būvniecības princips, saskaņā ar kuru būvniecības procesā tiek radīta kvalitatīva dzīves vide pašreizējām un nākamajām paaudzēm, šai nolūkā arī palielinot atjaunojamo energoresursu un sekmējot citu dabas resursu efektīvu izmantošanu;   6. vides pieejamības princips, saskaņā ar kuru būvniecības procesā tiek veidota vide, kurā ikviena persona var ērti pārvietoties un izmantot būvi atbilstoši tās lietošanas veidam. | |
| 5. | Lai nodrošinātu ekonomiski un tehniski pamatotas BID izstrādi un būvdarbu veikšanu, kā arī vides un kultūras pieminekļu aizsardzību būvniecības un būves ekspluatācijas laikā, Izpildītājs veic inženierizpēti:   * 1. Ģeodēziskā un topogrāfiskā – veic Izpildītājs;   2. Ģeotehniskā – veic Izpildītājs;   3. Hidrometeroloģiskā – ja nepieciešams, veic Izpildītājs.   Inženierizpēte veicama saskaņā ar 2014. gada 19. augusta MK noteikumu Nr.500 “Vispārīgie būvnoteikumi” 19.- 25.punktu, 2012. gada 24. aprīļa MK noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi”, Rīgas domes 2019. gada 18. decembra saistošajiem noteikumiem Nr. 98 “Augstas detalizācijas topogrāfiskās informācijas aprites saistošie noteikumi”, kā arī citiem spēkā esošajiem normatīvajiem aktiem. Nepieciešamības gadījumā veikt inženierģeoloģisko izpēti atbilstoši standartam LVS 190-5 “Zemes klātne”. Izpētes apjomam un saturam jābūt tādam, lai Izpildītājs varētu uzņemties atbildību par izstrādātajiem risinājumiem. | |
| 6. | Projektēšanas uzdevums sevī ietver minimālo veicamo pasākumu kopumu BID izstrādei, taču tas nav uzskatāms par Izpildītāja ierobežojošu faktoru attiecīgās BID izstrādē. Tādējādi, izstrādājot BID, nepieciešamības gadījumā Izpildītājs, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus BID sekmīgai izstrādei. BID jāizstrādā izsmeļoši, formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 7. | BID izstrādei nepieciešamos tehniskos vai īpašos noteikumus (t.sk. noteikumu pagarināšanu un / vai grozīšanu) pieprasa un saņem Izpildītājs - no visām institūcijām, kuru intereses skar būvniecības ieceres risinājumi un kas ir norādītas būvatļaujas projektēšanas nosacījumos (ja attiecas).  Izpildītājam jāņem vērā, ka, saņemot tehniskos un/vai īpašos noteikumus, var mainīties BID projektēšanas apjoms. Papildus projektēšanas apjoms, kāds var tikt noteikts tehniskajos vai īpašajos noteikumos, nevar būt par pamatu BID izstrādes izmaksu palielinājumam. | |
| 8. | Īpašuma tiesību apliecinošos dokumentus RP SIA “Rīgas satiksme” piederošām zemes vienībām un/vai ēkām, ja tādus nepieciešams pievienot BID, sagatavo Pasūtītājs, savukārt pārējam objektam – Izpildītājs.  Izpildītājs veic visus nepieciešamos saskaņojumus ar zemes vienību īpašniekiem un trešajām personām, kuru īpašumu vai lietošanas tiesības skar būvniecības ieceres risinājumi. | |
| 9. | Visus ar BID izstrādi saistītos izdevumus (t.sk. objekta apsekošana, inženierizpēte, dokumentācijas izstrāde vai saņemšana, kas nepieciešama BID izstrādei, kā arī izmaksas, kas saistītas ar projektēšanas uzdevuma sadaļā “*Citi nosacījumi, kas jāievēro būvniecības ieceres dokumentācijas izstrādes laikā*” noteiktajām prasībām, u.c.) sedz Izpildītājs. | |
| **V** | **Būvniecības ieceres dokumentācijas saturs un noformēšana.** | |
| 1. | BID saturam jāatbilst Būvniecības likuma, 2014. gada 19.augusta MK noteikumu Nr. 500 “Vispārīgie būvnoteikumi”, Latvijas valsts standartu, Latvijas būvnormatīvu, speciālajiem būvnoteikumiem (atbilstoši plānotās būvniecības ieceres un būvniecības veidam), t.i. 2014. gada 14. oktobra MK noteikumu Nr. 633 “Autoceļu un ielu būvnoteikumi”, 2017. gada 9. maija MK noteikumu Nr. 253 “Atsevišķu inženierbūvju būvnoteikumi”, 2014. gada 2. septembra MK noteikumu Nr. 529 “Ēku būvnoteikumi”, Rīgas domes 12.07.2023. saistošo noteikumu Nr. RD-23-217-sn “Par Rīgas valstspilsētas pašvaldības īpašumā esošo ceļu pārvaldību”, attiecīgajām LEK standartu sadalām, kuras ir saistošas konkrētajos BID risinājumos, RP SIA “Rīgas satiksme” TN normām un citu būvniecību reglamentējošo normatīvo prasībām. BID noformējumam jāatbilst Latvijas būvnormatīva LBN 202-18 “Būvniecības ieceres dokumentācijas noformēšana” prasībām, ja vien speciālie būvnoteikumi nenosaka citu kārtību.  Būvprojekta ekonomiskās daļas noformēšanas kārtība jāparedz saskaņā ar noteikumiem par Latvijas būvnormatīvu LBN 501-17 “Būvizmaksu noteikšanas kārtība”.  Būvprojekta Izstrādātājam ir pienākums veikt digitālu būvniecības procesa dokumentācijas apriti Būvniecības informācijas sistēmā (BIS), atbilstoši MK 28.07.2015. noteikumiem Nr. 438 “Būvniecības informācijas sistēmas noteikumi”. | |
| 2. | Būvprojekta izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās. Izstrādātājs uzņemas pilnu atbildību par būvprojekta risinājumu atbilstību spēkā esošajiem normatīvajiem aktiem un standartiem. | |
| 3. | Izpildītājs būvprojekta sastāvā iekļauj daļas, kuru saturam ir jāatbilst 28.08.2018. MK noteikumu Nr.545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"" prasībām. BID iekļaujamais minimālais grafisko un teksta dokumentu kopums:  3.1. Vispārīgā daļa;  3.1.1. Arhitektūras daļa (AR);  3.1.2. Būvkonstrukciju daļa (BK);  3.1.3.Teritorijas sadaļa (TS/TS-CD/TS-L);  3.1.4. Būvprojekta ģenerālplāns, savietotais inženiertīklu plāns (ĢP);  3.2. Ēkai nepieciešamo attiecīgo inženiertīklu daļas:  3.2.1. Elektroapgāde (iekšējā/ārējā) (EL/ELT);  3.2.2. Apkure un ventilācija (AVK-V/AVK-A);  3.2.3. Piekļuves kontroles sistēma (ESS-PK);  3.2.4. Apsardzes signalizācija (ESS-AS);  3.2.5. Vadības un automatizācijas sistēmas (ESS-VAS);  3.2.6. Videonovērošana (ESS-VN);  3.2.7. Elektronisko sakaru inženiertīkli (ESS-TK);  3.2.8. Elektronisko sakaru sistēmas (ārējās);  3.2.9. Ugunsgrēka atklāšanas un trauksmes signalizācijas sistēmas (UATS);  3.3. Citas daļas, ja tādas nepieciešamas;   * 1. Darbu organizācijas projekts (DOP);   3.5. Ekonomikas daļa:  3.5.1. Iekārtu, konstrukciju un būvizstrādājumu kopsavilkums (IS);  3.5.2. Būvdarbu apjomu saraksts (BA);  3.5.3. Izmaksu aprēķins (T). | |
| 4. | Ja Izpildītājs uzskata, ka BID saturu ir lietderīgi papildināt, tad, pamatojoties uz savu profesionālo un praktisko pieredzi, kā arī ievērojot normatīvo aktu prasības, papildina BID saturu.  Gadījumā, ja projektēšanas gaitā Izpildītājs konstatē, ka projektam nepieciešami papildinājumi, kas neietilpst projektēšanas uzdevumā, tad respektēt tos un nekavējoties paziņot Pasūtītājam.  Izpildītājs nodrošina, ka tehniskie risinājumi ir savstarpēji saskaņoti visās BID daļās. Izpildītājs uzņemas pilnu atbildību par BID risinājumu atbilstību spēkā esošajiem normatīvajiem aktiem un standartiem. | |
| 5. | Ekonomiskajā daļā jāveido vienots būvdarbu daudzumu saraksts, norādot visus darbu veidus, kas nepieciešami būvniecības ieceres īstenošanai. Visiem darbu daudzumiem jābūt norādītiem ar precizitāti 2 (divas) zīmes aiz komata. Sagatavojot darbu un materiālu sarakstus AS “Sadales tīkls” daļas būvprojektam, vadīties pēc AS “Sadales tīkls” tehnisko noteikumu prasībām. | |
| 6. | Ja projektēšanas uzdevumā vai tā pielikumos ir norādīti konkrēti standarti, pretendents piedāvājumā var piedāvāt ekvivalentus standartus. | |
| **VI** | **Nosacījumi un tehniskās prasības būvniecības ieceres risinājumu izstrādei.** | |
| **1.** | ***Vispārīgās prasības:*** | |
|  | 1.1. BID izstrādē ievērot Būvniecības likuma, Aizsargjoslu likuma, Latvijas valsts standartu, Latvijas būvnormatīvu (atbilstoši projektējamo būvju, konstrukciju un inženiertīklu veidam), 2012. gada 24. aprīļa MK noteikumu Nr. 281 “Augstas detalizācijas topogrāfiskās informācijas un tās centrālās datubāzes noteikumi”, speciālo būvnoteikumu un citu spēkā esošo būvniecību reglamentējošo normatīvo aktu prasības, kā arī ievērot 2017. gada 20. jūnija MK noteikumu Nr. 353 “Prasības zaļajam publiskajam iepirkumam un to piemērošanas kārtība” prasības, ciktāl tās attiecas uz BID risinājumiem.   * 1. Ja projektēšanas uzdevumā un tā pielikumos atsevišķām konstrukcijām, pielietojamiem materiāliem, inženiertīkliem vai to elementiem un tml. nav definētas konkrētas tehniskās prasības, tas neatbrīvo Izpildītāju no pienākuma ievērot būvniecību reglamentējošo normatīvo aktu un standartu prasības, kā arī pielietot racionālus, kvalitatīvus un pilnvērtīgus risinājumus projektējamo būvju un inženiertīklu funkcionalitātes nodrošināšanai, t.sk. ņemot vērā labas prakses būvniecībā principus un ievērojot izstrādājumu ražotāju sniegtās rekomendācijas.   2. Inženiertīklu izvietojumu projektēt ielu sarkano līniju robežās. Informēt Pasūtītāju par gadījumiem, kad inženiertīklu izvietošana ārpus sarkanajām līnijām ir absolūti nepieciešama, un BID risinājumus saskaņot ar zemes vienību īpašniekiem normatīvajos aktos noteiktajā kārtībā.   3. BID projektēšanas robežās risinājumiem jāparedz esošās infrastruktūras sasaiste ar projektējamo infrastruktūru, ciktāl tas nepieciešams infrastruktūras objektu pārdomātai un racionālai savstarpējo savienojumu nodrošināšanai.   4. BID risinājumiem jānodrošina nepārtraukta elektriskā sabiedriskā transporta kustība, kontakttīkla elektroapgāde visā būvniecības ieceres īstenošanas laikā.   5. Visus konstruktīvos risinājumus, t.sk. īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas saskaņot ar Pasūtītāju.   6. Projektējot objekta energoapgādes sistēmas, veikt elektrotehniskos un tehniski ekonomiskos aprēķinus visiem objekta darba režīmiem un noteikt Pasūtītājam izdevīgāko risinājumu.   7. Izstrādājot BID, ievērot energopārvaldības sistēmas principus, paredzot skaitītāju uzstādīšanu patērēto energoresursu uzskaitei. | |
| **2.** | ***Apakšstacijas iekārtu, ēkas un barojošo 10 kV un 0,4 kV elektrokabeļu demontāža:*** | |
| 2.1. Paredzēt zemes vienībā ar kadastra Nr. 01000800023001 (Kooperatīva ielā 18B, Rīgā) esošās apakšstacijas demontāžu. Esošajai apakšstacijai pieslēgto slodzi uz jaunās apakšstacijas izbūves laiku paredzēts nodrošināt pa esošo RP SIA “Rīgas satiksme” elektroapgādes shēmu.  2.2. Saskaņojot ar Pasūtītāju, norādīt saudzīgi demontējamās un saglabājamās iekārtas.  2.3. Paredzēt esošo 10 kV AC un 0,6 kV DC kabeļu demontāžu / saglabāšanu tādā apjomā, kāds nepieciešams jaunu kabeļievadu izveidei projektējamā apakšstacijā. | |
| **3.** | ***Apakšstacijas ēkas un barojošo 10 kV/0,4 kV AC un 0,6 kV DC elektrokabeļu būvniecība:*** | |
| * 1. Vilces apakšstacijas būvniecību paredzēt esošajā zemes vienībā ar kadastra Nr. 01000800023001 (Kooperatīva ielā 18B, Rīgā) esošās apakšstacijas vietā.   2. Jaunbūvējamās apakšstacijas shēmai, darbības algoritmiem, izvēlētām iekārtām un kabeļu tīklam ir jānodrošina droša kontakttīkla elektroapgāde.   3. BID ietvaros izstrādāt:      1. Vilces apakšstacijas būvi jāiesniedz izskatīšanai Pasūtītājam, iekļaujot apakšstacijas arhitektūras (AR) un būvkonstrukciju (BK) risinājumus. Apakšstacijas grīdas konstrukcijā jāparedz dubulta grīda ērtai kabeļu izvietošanai un apkalpošanai. Jānodrošina pastiprināts pamats iekārtu uzstādīšanai un nomaiņai, kā arī iekārtu apkalpošanai (piemēram – jaudas slēdžu izvilkšana no slēgiekārtu ligzdām). Siltumekonomijas nolūkos izskatīt iespēju visas apakšstacijas ēkas ārējās konstrukcijas siltināt ar nedegošu siltumizolācijas materiālu. Paredzēt nodalītu augstsprieguma, spēka un kontrolkabeļu izvietojumu. Projektējamās apakšstacijas izstrādātajiem rasējumiem (ēkas pamati, sienas, jumti, grīdas, grīdu nosegplāksnes, moduļu savienošanas u.c. konstrukcijas) jābūt pilnīgiem un jāatbilst tādai detalizācijas pakāpei, lai, vadoties pēc tiem, izgatavotu projektējamās ēkas konstrukcijas.      2. paredzēt piebraucamo ceļu (asfalts) un bruģa seguma ap apakšstacijas ēku izbūves risinājumus. Izstrādāt piegulošās teritorijas labiekārtojuma risinājumus, atjaunojot teritorijas nožogojumu ar piekļuvi caur automātiski veramiem vārtiem. Vārtus aprīkot ar vārtu atvēršanas sistēmu, kas darbināma ar pulti. Paredzēt teritorijas apgaismojumu, darbināmu ar kustības sensoriem.      3. ilgtspējīgus lietus ūdens novadīšanas un apsaimniekošanas risinājumus (LKT) un tos BID izstrādes laikā saskaņot ar Rīgas valstspilsētas pašvaldības Ārtelpas un mobilitātes departamentu, ja nepieciešams.      4. apkures un ventilācijas (AVK) risinājumus. AVK ietvaros primāri izvērtēt pašplūsmas ventilēšanas iespējas un nepieciešamības gadījumā paredzēt piespiedu automātiskās ventilācijas sistēmas ierīkošanu, ņemot vērā apkārtējās vides gaisa temperatūru, elektroiekārtu radīto siltuma daudzumu darba režīmā un citus ietekmējošus faktorus. Siltumapgādes nodrošināšanai paredzēt elektrisko sildītāju ierīkošanu;      5. apsardzes un piekļuves sistēma ir paredzēta integrēt kopējā centralizētā uzraudzības un vadības sistēmā Inner Range Integriti. Sistēmu jāparedz pieslēgt esoša grafiskā programmnodrošinājuma INTG-996901 / Pro Software ar centralizētu uzraudzību un vadību, lai kontrolētu darbinieku plūsmu un piekļuvi objektam. Izvēlēties kontroles iekārtas ar iebūvēto lokālo atmiņu, nodrošinot sistēmas darbību LAN tīkla bojājuma gadījumos. Jāparedz papildus drošības risinājumi – jāpielieto bezkontaktu karšu MF 13.56MHz ISO nolasītāji ar autorizāciju un objekta uzlikšanu uz apsardzi. Ēkā un telpās paredzēt signalizācijas kustību detektorus un durvju magnētiskos kontaktus;      6. videonovērošanas (iekštelpu un apkārtējās teritorijas kontrolei), paredzēt, kā drošības sistēmu sastāvdaļa, kas nodrošina ēkas perimetra kontroli. Videonovērošanas programmnodrošinājums Digifort, iekštelpu video novērošanas kameras QND-8011, ēkas ārpusē QNO-8010R. Paredzēt tīklu skapja uzstādīšanu saskaņojot ar pasūtītāju, kurā tiek izvietots video reģistrators Hanhwha. Visām projektējamām sistēmām, t.sk. izvēlētajām iekārtām jānodrošina darbība pēc vienota pārvaldības principa, nodrošinot to integrēšanu un darbību Pasūtītāja vienotajā sistēmā (t.sk. savienojums ar serveri, attiecīgs programmnodrošinājums un licences, u.tml.);      7. ugunsgrēka atklāšanas un trauksmes signalizācijas sistēmas risinājumus (UATS). Paredzēt adrešu Panasonic 4550 EBL128 UATS kontrolpaneli ar saderīgām iekārtām. Iekārtai jābūt integrējamai Pasūtītāja vienotajā attālinātas pārraudzības, kontroles un vadības sistēmā, norādot precīzus saslēgšanas tehniskos risinājumus, ar ierīcēm jāparedz visu telpu pilnīga aizsardzība UATS risinājumiem ugunsgrēka gadījumā jānodrošina trauksmes signāls visā ēkā un tai pieguļošajā teritorijā. Paredzēt nepieciešamo daudzumu dūmu/siltuma/kombinētos detektorus katrā telpā, tai skaitā kabeļu pagrīdē;      8. noteikt zibens aizsardzības līmeni, zibens aizsardzības sistēmas klasi, ņemot vērā būves raksturlielumus un riska kritērijus. Izstrādāt objekta elektroiekārtu pārsprieguma aizsardzības, iekšējās un ārējās zemēšanas sistēmas un ēkas zibensaizsardzības sistēmas risinājumus;      9. elektroinstalācijas sadaļā (EL) izstrādāt apgaismojuma un spēka ķēžu projekta risinājumus. Apgaismojuma risinājumus balstīt uz aprēķiniem un paredzēt energoefektīvu LED tipa gaismas ķermeņu pielietošanu;      10. paredzēt apakšstaciju pieslēgšanu vienotajai dispečervadības/telemehānikas sistēmai, ievērojot projektēšanas uzdevuma pielikumā Nr. 7 norādītās prasības. Izstrādāt detalizētu projekta sadaļu ar uzstādāmo sadalņu montāžas rasējumiem un ieeju/izeju signālu sarakstiem.   4. BID ietvaros izstrādāt risinājumus apakšstaciju elektroiekārtu ierīkošanai, ievērojot projektēšanas uzdevuma pielikumā Nr. 7 norādītās prasības.   5. Izstrādāt risinājumus 10 kV AC barojošo elektrokabeļu izvadu būvniecībai, ievērojot šādas tehniskās prasības :      1. jaunbūvējamā apakšstacijā paredzēt vienu AS “Sadales tīkls” 10 kV kabeļu ievadu, saņemt tehniskos noteikumus un izstrādāt projektu, ja 10 kV sadales izvietojuma dēļ mainās 10 kV kabeļu trase. Kabeļu ievadu apakšstacijas ēkā un pievienojumu 10 kV ligzdā veidot ar viendzīslas nedegošajiem kabeļiem, kabeļu uzmavas veidojot ārpus ēkas;      2. paredzēt elektroenerģijas kontroluzskaites projektējamās apakšstacijas 10 kV daļā;      3. apakšstacijas vienam ievadam jānodrošina kopējā atļautā slodze;      4. precīzu kabeļu trasi pie apakšstacijas ēkas un pievienojumu vietu pie 10 kV sadales iekārtām saskaņot (salāgot) ar elektroiekārtu novietojumu;      5. kabeļu guldīšanu zaļajā zonā un zem ietvēm paredzēt 0,7 m dziļumā, zem piebraucamajiem ceļiem – 1,0 m dziļumā. Paredzēt atbilstošas izturības aizsargcaurules, kur tas nepieciešams.      6. izstrādāt RP SIA “Rīgas satiksme” un AS “Sadales tīkls” RAA sadaļas, veikt 10kV tīkla starpfāžu īsslēguma un zemes īsslēguma strāvu aprēķinu no barošanas avota ligzdas puses līdz apakšstacijas sadales iekārtām. Paredzēt aprēķinus minimālām un maksimālām īsslēguma un zemes īsslēguma strāvu vērtībām. Veikt releju aizsardzības un automātikas iestatījumu aprēķinu un attēlot strāvas laika raksturlīkņu selektivitātes karti. Nepieciešamības gadījumā pieprasīt AS “Sadales tīkls” tehniskos noteikumus RAA salāgošanai.   6. Izstrādāt risinājumus 0,4 kV AC barojošo elektrokabeļu būvniecībai un 0,6 kV DC kabeļu izvadu būvniecībai, ievērojot šādas tehniskās prasības:      1. jaunbūvējamā apakšstacijā paredzēt vienu neatkarīgu 0,4 kV ievada pieslēgumu ar ievada aizsardzības aparātu 40 A;      2. izstrādāt risinājumus apakšstacijas kabeļlīnijas un pieslēguma ierīkošanai, ņemot vērā AS “Sadales tīkls” tehniskos noteikumu (pieprasa būvprojektētājs);      3. apakšstacijas telpās paredzēt 0,6 kV DC kabeļu komutācijas sadalnes. Pamatotos gadījumos iespējama sadalņu uzstādīšana ārpus apakšstacijas telpām. Sadalņu novietojumu un konstruktīvo izpildījumu izstrādes gaitā saskaņot ar Pasūtītāju.      4. kabeļu sadalņu un 0,6 kV DC fīderu iekārtas savienojumus veidot ar 300 mm2 šķērsgriezuma kabeļiem;      5. kabeļu guldīšanu zaļajā zonā un zem ietvēm paredzēt 0,7 m dziļumā, zem piebraucamajiem ceļiem – 1,0 m dziļumā. Paredzēt atbilstošas izturības aizsargcaurules, kur tas nepieciešams.   7. Izvēlēto kabeļu, aizsardzības iekārtu, kabeļu apdares un saistīto materiālu nomenklatūru un izbūves risinājumus projektēšanas gaitā saskaņot ar Pasūtītāju.   8. Paredzēt elektrolīnijas trases šķērsprofilu izstrādi atbilstošā mērogā - projektējamo kabeļu pārejām pār šķēršļiem un šķērsojumiem ar citiem inženiertīkliem;   9. Būvprojektā iekļaut izvērtējumu par būves izmantošanas pieļaujamību būvdarbu laikā, pirms visa būvobjekta pieņemšanas ekspluatācijā. | |
| **VII** | **Citi nosacījumi, kas jāievēro būvniecības ieceres dokumentācijas izstrādes laikā** | |
|  | ***Sanāksmes par projektēšanas norisi:***   * BID izstrādes laikā tiek organizētas sanāksmes ar Pasūtītāja un Izpildītāja pārstāvju piedalīšanos, kuru laikā Izpildītājs informē par BID izstrādes procesu un progresu - ne retāk kā vienu reizi divās nedēļās. * BID izstrādes laikā Izpildītājam jāuztur pastāvīga komunikācija ar Pasūtītāju, t.sk. visu problēmjautājumu risinājumi jāsaskaņo ar Pasūtītāju. * Nepieciešamības gadījumā pēc Pasūtītāja uzaicinājuma Izpildītājs piedalās arī citās sanāksmes   - ar iestādēm un organizācijām, kuru intereses skar BID risinājumi, t.sk. sagatavojot un  prezentējot uzskates materiālus.  - Nepieciešamības gadījumā Izpildītājam ir jāsagatavo Materiāli izskatīšanai un saskaņošanai ar atbildīgajām institūcijām. Izpildītājs ir atbildīgs par Materiālu aktualizēšanu visā līguma izpildes  laikā. | |
| **VIII** | **Būvniecības ieceres dokumentācijas izstrādes laiks un iesniegšanas kārtība** | |
| 1. | Būvprojekta izstrādātājs iesniedz Pasūtītājam gala nodevumu - izstrādātu būvprojektu un būvatļauju ar Rīgas valstspilsētas pašvaldības Pilsētas attīstības departamenta atzīmi par projektēšanas nosacījumu izpildi ne vēlāk kā **9 (deviņu) mēnešu** laikā no līguma noslēgšanas. Termiņā ir iekļautas visas projektēšanas uzdevumā norādītās un veicamās darbības. | |
| 2. | Visu Izpildītāja izstrādāto būvniecības ieceres dokumentāciju (gala nodevumu) iesniegt Pasūtītājam 2 (divos) eksemplāros drukātā veidā un digitālā veidā (USB datu nesējs):   * teksta materiāli Microsoft Word (*\*.doc*), Microsoft Excel (*\*.xls*) un tml. formātā; * grafiskie materiāli AutoCAD (*\*.dwg*) un PDF (\*.*pdf*) formātā; * visas tāmes Microsoft Excel (*\*.xls*) formātā; * visi tehniskie noteikumi, atļaujas un tml. - PDF (\*.*pdf*) un oriģinālā formātā (*e-doc*). | |
| **IX** | **Autoruzraudzība** | |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. | |
| 2. | Izpildītājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr. 500 “Vispārīgie būvnoteikumi” prasībām u.c. Latvijas Republikā spēkā esošajiem normatīvajiem aktiem, t.sk. nepieciešamības gadījumā nodrošina izmaiņu iestrādāšanu visās attiecīgajās objekta būvprojekta daļās, ja nepieciešams,  informē par izmaiņām būvatļauju izdevušo institūciju un organizē atbilstošu saskaņošanas procedūru, kā arī ievērojot līguma par autoruzraudzības darbu veikšanu nosacījumus. | |
| 3. | Izpildītājs apņemas veikt autoruzraudzību no būvprojekta paredzēto būvdarbu uzsākšanas dienas līdz objekta pieņemšanai ekspluatācijā un būvdarbu pilnīgai pabeigšanai, ko apliecina attiecīgs  starp Pasūtītāju un būvdarbu veicēju parakstīts akts. | |
| **X** | **Pielikumi** | |
|  | Pielikums Nr.1 – Apakšstacijas vienlīnijas shēma.  Pielikums Nr.2 – Apakšstacijas pašpatēriņa sadalnes principiālā shēma  Pielikums Nr.3 – Indikatīvs AS “Sadales tīkls” projektēšanas uzdevums  Pielikums Nr.4 – Uzstādāmās 10kV slēgiekārtas vienlīnijas shēma un plāns ar izmēriem  Pielikums Nr.5 – Uzstādāmās 0,6kV slēgiekārtas vienlīnijas shēma un plāns ar izmēriem  Pielikums Nr.6 – Uzstādāmā vilces transformatora datu lapa  Pielikums Nr.7 – Papildinājums projektēšanas uzdevumam | |

Projektēšanas uzdevumu un tā pielikums sagatavoja Elektrosaimniecība

2024. gada 6. novembris